Document ID: 31990R2781

NEUVOSTON ASETUS (ETY) N:o 2781/90,
annettu 24 syyskuuta 1990,
Jugoslaviasta peräisin olevien tiettyjen hapankirsikkajalosteiden tuontimekanismien käyttöönotosta annetun asetuksen (ETY) N:o 1201/88 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen, ja erityisesti sen 113 artiklan,
ottaa huomioon hedelmä-ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 1202/90(2), ja erityisesti sen 15 artiklan 3 kohdan ja 17 artiklan 2 kohdan,
ottaa huomioon komission ehdotuksen,
sekä katsoo, että
Espanjan ja Portugalin liittymisen johdosta tehdyn Euroopan talousyhteisön ja Jugoslavian sosialistisen liittotasavallan välisen uuden kauppajärjestelmän vahvistavan yhteistyösopimuksen(3) lisäpöytäkirjassa säädetään, että Jugoslavia pääsee osalliseksi yhteisöön tuontia koskevasta suosituimmuusjärjestelmästä CN-koodeihin ex 0811 90 10, ex 0811 90 30, ex 0811 90 90, ex 0812 10 00, ex 2008 60 51, ex 2008 60 61, ex 2008 60 71 ja ex 2008 60 91 kuuluvien hapankirsikkajalosteiden osalta vuosittaisen 19 900 tonnin rajoissa ja että ylitettäessä ilmoitetut määrät, yhteisö varaa oikeuden peruuttaa tuontitodistusten antaminen mainituille tuotteille, ja
asetuksen (ETY) N:o 1201/88(4) 4 artiklassa säädetään, että komissio peruuttaa tuontitodistusten antamisen, kun tuonti ylittää mainitun 19 900 tonnin määrän `kalenterivuotta kohti`; saadun kokemuksen perusteella järjestelmää olisi käytettävä joustavasti ja yhteisön markkinoiden tilanteen huomioon ottaen; tämän vuoksi olisi muutettava 4 artikla,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1201/88 4 artikla seuraavasti:
"4 artikla
Komissio keskeyttää Jugoslaviasta peräisin olevien, liitteessä II tarkoitettujen tuotteiden osalta asetuksen (ETY) N:o 426/86 15 artiklassa säädettyjen tuontitodistusten antamisen, kun tuonnin määrä on suurempi kuin 19 900 tonnia kalenterivuotta kohti.
Asetuksen (ETY) N:o 426/86 22 artiklan mukaisesti komissio voi sallia tuontitodistusten antamisen lisämäärälle ottaen huomioon tilanteen yhteisön markkinoilla ja tosiasiallisen tuonnin määrän. Etuustulleja ei sovelleta tämän lisämäärän tuontiin."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä syyskuuta 1990.

Labels: 3
17
18